2022 1 13
LT
Europos Sąjungos oficialusis leidinys
L 8/37
reikalavimus, įtraukiant specialias sąlygas, taikomas įvežant atrajotojų produktus į Sąjungą iš šalies, kurioje GSE rizika kontroliuojama, kai jie gauti iš gyvūnų, kilusių iš šalies, kurioje GSE rizika nenustatyta.
Tie nauji reikalavimai dėl tų siuntų įvežimo į Sąjungą turėtų atsispindėti tuose veterinarijos arba oficialių sertifikatų pavyzdžiuose ir oficialiuose sertifikatuose.
Todėl tuos pavyzdžius reikia atitinkamai iš dalies pakeisti;
(3)
be to, Įgyvendinimo reglamento (ES) 2020/2235 III priedo 25 skyriuje (MPNT PAVYZDYS) ir 26 skyriuje (MPST PAVYZDYS) tam tikrų kategorijų mėsos produktų, skirtų vartoti žmonėms, siuntų įvežimo į Sąjungą veterinarijos arba oficialių sertifikatų pavyzdžiuose pateikti tinkamumo žmonių maistui ir gyvūnų sveikumo patvirtinimai turėtų būti iš dalies pakeisti, kad būtų tiksliai atspindėti atitinkami Reglamento (EB) 999/2001 IX priedo F skyriuje nustatyti ūkiuose auginamų ir laukinių elninių šeimos gyvūnų gyvūninių produktų įvežimo į Sąjungą reikalavimai ir Komisijos deleguotojo reglamento (ES) 2020/692 (7) 150 straipsnyje nustatyti gyvūnų, iš kurių gauta šviežia mėsa, kilmės ūkio reikalavimai.
Todėl tuos pavyzdžius reikia atitinkamai iš dalies pakeisti;
(4)
Įgyvendinimo reglamento (ES) 2020/2235 III priedo 27 skyriuje pateiktas žmonėms vartoti skirtų žarnų (apvalkalų) įvežimo į Sąjungą veterinarijos arba oficialaus sertifikato pavyzdys (CAS PAVYZDYS).
Pagal Deleguotojo reglamento (ES) 2020/692 148 straipsnį, to veterinarijos arba oficialaus sertifikato pavyzdžio II.2.2 punkte numatyta galimybė trečiosioms šalims, teritorijoms arba jų zonoms, iš kurių leidžiama į Sąjungą įvežti šviežią mėsą ir kurios įtrauktos į Komisijos įgyvendinimo reglamento (ES) 2021/404 (8) XIII priedo sąrašą, įvežti į Sąjungą žarnų (apvalkalų) siuntas be sertifikato, įrodančio, kad buvo taikyti riziką mažinantys apdorojimo būdai, nurodyti Deleguotojo reglamento (ES) 2020/692 XXVI priedo 2 punkte.
Tačiau dabartinis to punkto tekstas nėra pakankamai aiškus, kiek tai susiję su žarnų (apvalkalų) kilmės zona, kai taikoma ši galimybė.
Siekiant patikslinti, kad tokia galimybė taikoma tik Įgyvendinimo reglamento (ES) 2021/404 XIII priede išvardytoms zonoms, turėtų būti įtrauktas žarnų (apvalkalų) kilmės zonos kodas, nurodytas Įgyvendinimo reglamento (ES) 2021/404 XIII priede.
Todėl tą pavyzdį reikia atitinkamai iš dalies pakeisti;
(5)
be to, Įgyvendinimo reglamento (ES) 2020/2235 III priedo 28 skyriuje (FISH-CRUST-HC PAVYZDYS) ir 31 skyriuje (MOL-HC PAVYZDYS) nustatyti žmonėms vartoti skirtų gyvų žuvų, gyvų vėžiagyvių ir iš tų gyvūnų pagamintų gyvūninių produktų ir gyvų dvigeldžių moliuskų, dygiaodžių, gaubtagyvių ir jūrinių pilvakojų moliuskų ir gyvūninių produktų iš tų gyvūnų įvežimo į Sąjungą ir veterinarijos arba oficialių sertifikatų pavyzdžiai.
Siekiant, kad tų pavyzdžių pastabos būtų aiškesnės, turėtų būti aiškiai nurodyta, kad gyvūninių produktų iš vandens gyvūnų siuntos, dėl kurių reikia užpildyti II.2 dalyje nustatytus gyvūnų sveikumo patvirtinimus, yra tos, kurios nebuvo pašalintos iš Deleguotojo reglamento (ES) 2020/692 taikymo srities pagal to reglamento 1 straipsnio 6 punktą.
Konkrečiai kalbant, gyvūninių produktų iš vandens gyvūnų, išskyrus gyvus vandens gyvūnus, įvežamų į Sąjungą tiesiogiai vartoti žmonėms, toliau jų neperdirbant Sąjungoje, siuntoms nereikia pildyti II.2 dalyje nustatytų gyvūnų sveikumo patvirtinimų.
Apibrėžiant „tolesnį perdirbimą“ taip pat bus paaiškinta su tokiomis siuntomis susijusi padėtis.
Todėl tuos pavyzdžius reikia atitinkamai iš dalies pakeisti;
(6)
be to, Įgyvendinimo reglamento (ES) 2020/2235 III priedo 28 skyriaus (FISH-CRUST-HC PAVYZDYS) ir 31 skyriaus (MOL-HC PAVYZDYS) gyvūnų sveikumo patvirtinimuose turėtų būti atsižvelgta į naujausius Deleguotojo reglamento (ES) 2020/692 167 straipsnio a ir b punktų ir 169 straipsnio 3 dalies b punkto pakeitimus, padarytus Komisijos deleguotuoju reglamentu (ES) 2021/1705 (9).
Todėl tuos pavyzdžius reikia atitinkamai iš dalies pakeisti;
(7) 2020 m. sausio 30 d.
Komisijos deleguotasis reglamentas (ES) 2020/692, kuriuo papildomos Europos Parlamento ir Tarybos reglamento (ES) 2016/429 taisyklės dėl tam tikrų gyvūnų, genetinės medžiagos produktų ir gyvūninių produktų siuntų įvežimo į Sąjungą ir jų gabenimo bei tvarkymo įvežus (OL L 174, 2020 6 3, p. 379).
(8) 2021 m. kovo 24 d.
Komisijos įgyvendinimo reglamentas (ES) 2021/404, kuriuo, vadovaujantis Europos Parlamento ir Tarybos reglamentu (ES) 2016/429, sudaromi trečiųjų šalių, teritorijų arba jų zonų, iš kurių leidžiama į Sąjungą įvežti gyvūnus, genetinės medžiagos produktus ir gyvūninius produktus, sąrašai (OL L 114, 2021 3 31, p. 1).
(9) 2021 m. liepos 14 d.
Komisijos deleguotasis reglamentas (ES) 2021/1705, kuriuo iš dalies keičiamas Deleguotasis reglamentas (ES) 2020/692, kuriuo papildomos Europos Parlamento ir Tarybos reglamento (ES) 2016/429 taisyklės dėl tam tikrų gyvūnų, genetinės medžiagos produktų ir gyvūninių produktų siuntų įvežimo į Sąjungą ir jų gabenimo bei tvarkymo įvežus (OL L 339, 2021 9 24, p. 40).